Коккола

Коккола — Вадывел Финляндин хала дӓ муниципалитет, Центральный Остроботнин провинциштӹ (Кески-Похьянмаа). Ботнический вӹдъял тӹрӹштӹ вӓрлӓнӓ дӓ Финляндиштӹ кого портвлӓ ло гӹц иктӹжӹ ылеш. 

 Истори 
1620 ин швед король Густав II Адольф доно Кокколам ӹштӹмӹ ылын. 1765 ин вес сӓндӓлӹквлӓ доно торгеяш правам нӓлӹн. XVIII—XIX курымвлӓн тигыт торгейымы центр ылын. 

 Ӹлӹзӹ шот 
2009 и перепись семӹнь 45 766 эдем.

 Культуры 
Коккола — хала, кышты музыкы овуца перегӓлтеш, Центральный Остроботнин камерный оркестрын родинеш шотлалтеш. Хала центр Неристан маналтеш дӓ кого район ылеш, кышты шукы пу пӧрт. Мӹндӹрнӹ агыл К. Х. Ренлундын Художественный галерейы, Истори музей, Пӧрттӱм шӹмлӹшӹ музей, тенгеок халашты ратушы вӓрлӓнӓ — фасадыштыжыв архитектор Карл Людвиг Энгель подписьым тӹшӓк коден. И гӹц иш Кокколашты юниорвлӓ лошты футбол чемпионатвлӓ эртӓрӓлтӹт. Венециан айо, кыды кӓнгӹжӹм ыжатен колтымлан ылеш, август тӹлзӹн остатка кечӹвлӓн эртӓрӓлтеш

 Лӹмлӹ эдемвлӓ 
 Доннер Андерс (1854—1938) — фин астроном.
 Острём Нина — фин мырызы.

 Галерейы 

 Ажедмӓшвлӓ 

 Официал сайт   

Категори:Финлянди халавлӓ